b'\n_START_ARTICLE_\nThe Mousetrap\n_START_PARAGRAPH_\nThe Mousetrap er et skuespill av Agatha Christie. Skuespillet hadde premiere i 1952, og det g\xc3\xa5r fortsatt i dag. Dette gj\xc3\xb8r skuespillet til det som har g\xc3\xa5tt lengst sammenhengende i verden. _NEWLINE_Den 21. august i 2017 hadde The Mousetrap sin 27 000. forestilling.\n_START_SECTION_\nHistorie\n_START_PARAGRAPH_\nDa Mary av Teck (gift med Kong George V) n\xc3\xa6rmet seg 80 \xc3\xa5r, spurte BBC henne om hva hun \xc3\xb8nsket seg for \xc3\xa5 feire anledninga. Hun svarte at hun \xc3\xb8nsket seg et stykke skrevet av Agatha Christie. Christie skrev et 30-minutters radioprogram som het Three Blind Mice (Tre blinde mus). Dette stykket skulle utvikle seg til The Mousetrap._NEWLINE_The Mousetrap hadde sin premiere p\xc3\xa5 Theatre Royal i Nottingham den 6. oktober 1952. Det begynte i London p\xc3\xa5 Ambassadors Theatre litt senere, den 15. november samme \xc3\xa5r._NEWLINE_I juni i 1999 ble settet til stykket byttet ut. Alle forestillinger gikk som normalt. Det eneste som er igjen fra originalsettet fra 1952, er klokka p\xc3\xa5 peishylla.\n_START_SECTION_\nHandling\n_START_PARAGRAPH_\nEi gruppe mennesker sjekker inn p\xc3\xa5 et vertshus litt utenfor London. Det er s\xc3\xa5 kraftig sn\xc3\xb8v\xc3\xa6r ute at de blir isolert der. S\xc3\xa5 blir en person drept. Hvem kan morderen v\xc3\xa6re?\n_START_SECTION_\nKontrovers\n_START_PARAGRAPH_\nP\xc3\xa5 slutten av stykket bes publikum om ikke \xc3\xa5 avsl\xc3\xb8re slutten av stykket. Den engelske Wikipedia-versjonen er kritisert for \xc3\xa5 gj\xc3\xb8re dette. Det f\xc3\xb8rte til en konflikt mellom Wikipedia og Christies barnebarn. Fans skal ha fors\xc3\xb8kt \xc3\xa5 f\xc3\xa5 dette fjernet. Her skal talspersonen for Wikipedia ha sagt til The Daily Mail at det bare er \xc3\xa5 la v\xc3\xa6re \xc3\xa5 lese avsl\xc3\xb8ringa hvis man ikke vil vite morderens identitet.'